[{"text_idx": "#000003", "text": "Wrth i filoedd o weithwyr British Gas/Centrica barhau i weithredu\u2019n ddiwydiannol mae\u2019r Aelod Seneddol dros Ynys Mo\u0302n wedi beirniadu\u2019r cwmni eto wrth iddynt danseilio cytundebau\u2019r gweithwyr. Mae British Gas yn mynd drwy broses o ddiswyddo staff, i bob pwrpas, a\u2019u cyflogi eto ar gytundebau llai ffafriol."}, {"text_idx": "#000004", "text": "Estynodd aelod o\u2019r Senedd dros Ynys Mo\u0302n, Rhun ap Iorwerth AS ei gefnogaeth i weithwyr y cwmni fydd yn streicio eto heddiw a\u2019r wythnos nesaf i bwyso ar British Gas i newid eu meddyliau. Mae o eisoes wedi Ysgrifennu at Lywodraeth Prydain yn gofyn am gefnogaeth i\u2019r gweithlu."}, {"text_idx": "#000007", "text": "Dywedodd un o weithwyr British Gas, sy\u2019n gwasanaethu etholaeth Ynys Mo\u0302n wrth Rhun ei fod o a\u2019i gyd-beirianwyr British Gas \u201cyn flin iawn hefo\u2019r rheolwyr sydd yn ceisio ein bwlio i dderbyn telerau newydd, telerau sydd yn rhoi targedau sydd yn amhosibl i\u2019w cyraedd,\u201d gan ychwanegu y byddant \u201cyn ein rhoi o dan bwysau eithriadol\u201d."}, {"text_idx": "#000008", "text": "Pwysleisiodd Rhun ap Iorwerth AS:\n\u201cMae penderfyniad British Gas i drin eu gweithwyr yn y modd hwn yn afresymol, ac rwy\u2019n estyn pob cefnogaeth i\u2019r gweithwyr sy\u2019n streicio dros yr wythnosau nesaf. Mae 15 o weithwyr sy\u2019n gofalu am ardal Mo\u0302n a gogledd orllewin Cymru, gweithwyr cwbl hanfodol sy\u2019n haeddu chwarae teg a chytundebau rhesymol gan eu cyflogwyr."}, {"text_idx": "#000009", "text": "\u201cRwyf wir yn gobeithio y bydd British Gas yn ail ystyried eu penderfyniad sydd am effeithio miloedd o bobl ledled y DU. Mae hon yn frwydr dros eraill allai wynebu tactegau tebyg gan eu cyflogwyr.\u201d"}]